Önreflexió

A munka során én nem tapasztaltam az együttműködéssel kapcsolatban problémát, sőt, kifejezetten könnyen és gördülékenyen ment minden. Voltak nehézségeim a css kódokkal, látványosan sokat felejtettem a témában, főleg az elemek térbeli elhelyezésével kapcsolatban. Valamikor nem tudtam az adott elemekről, hogy a beállításokra miért pont oly módon reagáltak, ahogy tették. Szerencsére idővel eszembe jutottak a dolgok, és elő tudtam idézni minden a projekt megvalósításához szükséges tanult információt, amiket pedig végleg elfelejtettem, azoknál segítségül hívtam a w3schools weboldalt aminek segítségével hamar megtaláltam minden fennmaradó kérdésemre a választ. Tulajdonképpen nagyon élveztem a munkát, és örömmel tölt el, hogy végül sikeresen megvalósítottunk mindent, amit elterveztünk az elején. Nem tudom azt mondani, hogy a végeredmény felülmúlta elvárásaimat, de szerintem egy letisztult, igényes munkának tekinthetjük, és nem adja azt az érzetet, hogy félkész lenne, vagy valami kifejezetten rosszul nézne ki/működne, tehát éppen azt nyújtja, amit el is várok magunktól. Ha nem lenne időkorlát, akkor fejleszteném a navbar dizájnját, a szövegdobozok elrendezését és stílusát.