Tapasztalatok, benyomások, reflexió

A munka könnyen és gördülékenyen ment, a témát egyszerűen felosztottuk egymás között. A saját témám kidolgozása sem okozott nagyobb gondot, sokféle forrást találtam. A git és github használatával az elején akadtak kisebb nehézségek, de a végére minden megoldódott és a használata is egyszerűen ment. A html kódot az elején nem volt nehéz megírni, hiszen az előző projekteknél és most a főoldalnál is grid rendszert használtam. Egyetlen kisebb problémám az elrendezéssel akadt, de egy online grid template segítségével azt is megoldottam. Az aloldalamon más megoldást választottam, ami nem a legszebb, viszont nagy képernyőméreten ugyan azt a látszatot kelti. A megadott 2D, 3D, animációk beállítása viszonylag könnyedén ment. A háttérnek az animációjával foglalkoztam szerintem a kelleténél többet, míg sikerült arra az elemre beállítanom amire szerettem volna, és a színek is passzoltak azokhoz amiket eddig beállítottunk. Ami még kisebb nehézséget okozott az a navbar, amit a változatosság kedvéért bal oldalra raktunk. Összességében szerintem egy szép, letisztult oldalt sikerült összeállítanunk.